CELEX: E2011P0014
Language: fi
Date: 2011-10-19 00:00:00
Title: DB Schenkerin 19 päivänä lokakuuta 2011 EFTAn valvontaviranomaista vastaan nostama kanne (Asia E-14/11)

22.12.2011   
            
            
               FI
            
            
               Euroopan unionin virallinen lehti
            
            
               C 374/16
            
         DB Schenkerin 19 päivänä lokakuuta 2011 EFTAn valvontaviranomaista vastaan nostama kanne
   (Asia E-14/11)
   2011/C 374/11
   Schenker North AB, Schenker Privpak AB ja Schenker Privpak AS (yhdessä ’DB Schenker’), asiamiehenään asianajaja Jon Midthjell asianajotoimistosta Advokatfirmaet Midthjell AS, Grev Wedels plass 5, 0151 Oslo, Norja, ovat nostaneet 19 päivänä lokakuuta 2011 EFTAn tuomioistuimessa kanteen EFTAn valvontaviranomaista vastaan.
   Kantajat pyytävät EFTAn tuomioistuinta:
   
               1)
            
            
               kumoamaan riidanalaisen päätöksen siltä osin, kuin siinä evätään mahdollisuus tutustua asiaa N:o 34250 (Posten Norge/Privpak) koskeviin tarkastusasiakirjoihin;
            
         
               2)
            
            
               määräämään vastaajan ja väliintulijat maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantajat Schenker North AB, Schenker Privpak AB ja Schenker Privpak AS ovat osa yrityksen Deutsche Bahn AG omistamaa kansainvälistä kuljetus- ja logistiikkaryhmittymää. Schenker North AB, mukaan luettuina tytäryhtiöt Schenker Privpak AS ja Schenker Privpak AB (yhdessä ’DB Schenker’), vastaa ryhmittymän maa-, meri- ja rautatiekuljetuksista Norjassa, Ruotsissa ja Tanskassa.
            
         
               —
            
            
               EFTAn valvontaviranomainen antoi 14 päivänä heinäkuuta 2010 asiassa N:o 34250 (Posten Norge/Privpak) päätöksen, jonka mukaan Posten Norge käytti väärin määräävää markkina-asemaansa Norjan kuluttajan ja yrityksen välisillä pakettien jakelutoiminnan markkinoilla vuosina 2000–2006. Kantajat ovat esittäneet yritykselle Posten Norge korvausvaatimuksen vahingoista, joita rikkominen on aiheuttanut. Kantajat jättivät 3 päivänä elokuuta 2010 pyynnön tutustua asiakirjoihin EFTAn valvontaviranomaisen 27 päivänä kesäkuuta 2008 antamalla päätöksellä vahvistettujen asiakirjoihin tutustumista koskevien sääntöjen mukaisesti.
            
         
               —
            
            
               EFTAn valvontaviranomainen hylkäsi 16 päivänä elokuuta 2011 päivätyllä kirjeellä kantajien pyynnön saada tutustua yrityksen Posten Norge toimitiloissa 21–24 päivänä kesäkuuta 2004 tehdyn tarkastuksen aikana kerättyihin asiakirjoihin. Kantajat haluavat riitauttaa hylkäämisen valvonta- ja tuomioistuinsopimuksen 36 artiklan nojalla.
            
         Kantajat väittävät, että EFTAn valvontaviranomainen on rikkonut DB Schenkerin oikeutta saada tutustua asiakirjoihin asiakirjoihin tutustumista koskevien sääntöjen 2 artiklan 1 kohdan mukaisesti:
   
               —
            
            
               soveltamalla väärin asiakirjoihin tutustumista koskevien sääntöjen yksityisyyden suojaa ja yksilön koskemattomuutta koskevan 4 artiklan 1 kohdan b alakohdassa määrättyä poikkeusta;
            
         
               —
            
            
               soveltamalla väärin asiakirjoihin tutustumista koskevien sääntöjen kaupallisia etuja, tarkastuksia ja tutkimuksia sekä ylivoimaista yleistä etua luovuttaa asiakirja koskevan 4 artiklan 2 kohdassa määrättyjä poikkeuksia; ja
            
         
               —
            
            
               rikkomalla asiakirjoihin tutustumista koskevien sääntöjen 4 artiklan 6 kohdassa määrättyä oikeutta saada tutustua asiakirjoihin osittain.